આ બધા સામે અનેક વૉર્ડ એવા છે જેમાં સામાન્ય પરિવર્તન આવવા છતાં અનેક રાજકીય પક્ષોના નેતા માટે સીટ સેફ બની ગઈ છે. તેઓમાં BJPના નેતા મનોજ કોટક, શિવસેનાના તૃષ્ણા વિશ્વાસરાવ, શ્રદ્ધા જાધવ, ડૉ. શોભા રાઉળનો સમાવેશ છે. મનોજ કોટકનો વૉર્ડ-નંબર ૧૦૩ બે ભાગમાં વહેંચાઈ ગયો છે, પરંતુ આ વૉર્ડના વિસ્તારોમાં મનોજ કોટક અગાઉ જે વૉર્ડમાંથી જીતીને આવ્યા હતા એ મુલુંડ ચેકનાકાના વિસ્તારો જોડાઈ જતાં મનોજ કોટક એકદમ સુરક્ષિત રીતે બહાર નીકળી જવાની શક્યતાઓ નિર્માણ થઈ છે. તેમની જેમ જ મુંબઈનાં મેયર સ્નેહલ આંબેકર પણ બચી ગયાં છે. તેઓ તેમની બાજુના વૉર્ડમાંથી ઇલેક્શન લડી શકશે.